Elena Bartual i Marta Ferriols, professores de Cicles Formatius del centre Joan XXIII, participen en un projecte de Job Shadowing dins del programa Erasmus+
2025-07-24

Seguix la formació del professorat de Burjassot per a oferir el millor de si mateixos al seu alumnat. En esta ocasió, Elena Bartual i Marta Ferriols, professores de Cicles Formatius del centre Joan XXIII de Burjassot han viatjat recentment a Malta per a participar en un projecte de Job Shadowing, dins del programa Erasmus+.

Tal com han assenyalat des del centre, “ha sigut una experiència enriquidora que els ha permés conéixer de prop les pràctiques educatives i laborals en un altre context europeu. Durant la seua estada, a més, han tingut l’oportunitat de visitar a una de les seues alumnes, que actualment realitza pràctiques en la mateixa empresa, enfortint així el vincle entre centre educatiu i entorn professional”.

D’igual manera, des del centre, volen “agrair sincerament l’esforç i la dedicació de les dos professores, que han demostrat un gran compromís per continuar aprenent i millorar la seua labor docent. L’experiència ha sigut molt interessant i formativa, permetent un intercanvi de bones pràctiques, idees i metodologies”.

Este tipus d’iniciatives no sols enriquixen el desenrotllament professional, sinó que també servixen per a estrényer llaços entre països europeus, fomentant la cooperació i l’enteniment mutu. Sens dubte, una experiència inspiradora que tindrà un impacte molt positiu en el centre.